നമസ്കാരം വിദ്യാർത്ഥികളെ.
ഖരമാലിന്യങ്ങളുടെയും അപകടകരമായ മാലിന്യങ്ങളുടെയും സംസ്കരണത്തെക്കുറിച്ചുള്ള ഈ MOOC കോഴ്സിന്റെ
ആദ്യ ആഴ്ചയിൽ നമുക്ക് 3 മൊഡ്യൂളുകൾ ഉണ്ട്.
ആദ്യത്തെ മൊഡ്യൂൾ ഖരമാലിന്യങ്ങളുടെ തരങ്ങളെയും വർഗ്ഗീകരണത്തെയും കുറിച്ചാണ്.
മാലിന്യത്തെ എങ്ങനെ നിർവചിക്കാം, മാലിന്യത്തെ എങ്ങനെ വർഗ്ഗീകരിക്കാം,
ഖരമാലിന്യങ്ങളെ എങ്ങനെ തരംതിരിക്കാം എന്നിവ ഈ മൊഡ്യൂളിൽ നിന്ന് മനസ്സിലാക്കാം.
ആദ്യം മാലിന്യങ്ങൾ എങ്ങനെ ഉത്പാദിപ്പിക്കപ്പെടുന്നുവെന്ന് അറിയാൻ ശ്രമിക്കാം.
അടിസ്ഥാനപരമായി, നമ്മൾ ഏതെങ്കിലും വസ്തുക്കൾ ഉപയോഗിക്കുമ്പോൾ
ആ വസ്തു പൂർണ്ണമായും മനുഷ്യൻ ഉപയോഗിക്കില്ല.
ചില ഭാഗം മാലിന്യങ്ങളായി പോകുന്നു. അതുപോലെ, നാം എന്തെങ്കിലും ഉൽ‌പാദിപ്പിക്കുമ്പോൾ അത് വ്യാവസായിക തലത്തിലായാലും
ആഭ്യന്തര തലത്തിലായാലും
എല്ലാ അസംസ്കൃത വസ്തുക്കളും ഉൽ‌പ്പന്നമാക്കി മാറ്റുന്നില്ല.
ചിലത് മാലിന്യത്തിലേക്ക് പോകുന്നു.
നിർവചനപ്രകാരം പ്രാഥമിക ഉപയോഗത്തിന് ശേഷം ഉപേക്ഷിക്കുന്ന അനാവശ്യമായ അല്ലെങ്കിൽ
അസ്ഥിരമായ ഏതെങ്കിലും വസ്തുവിനെ മാലിന്യമെന്ന് വിളിക്കുന്നു.
മനുഷ്യരുടെയും മൃഗങ്ങളുടെയും പ്രവർത്തനങ്ങളിൽ നിന്നും അവ സൃഷ്ടിക്കപ്പെടുന്നു.
നഗരവൽക്കരണം മൂലം അടുത്ത കാലത്തായി വ്യാവസായികവൽക്കരണത്തിലെ
ദ്രുതഗതിയിലുള്ള പുരോഗതി അല്ലെങ്കിൽ അപകീർത്തികരമായ ഇൻഡസ്ട്രലിസേഷൻ(industrialisation) വസ്തുക്കളുടെ ഉൽപാദനത്തിലും
ഉപഭോഗത്തിലും വർദ്ധനവിന് കാരണമായെന്നും അത് മാലിന്യ ഉത്പാദനത്തിന് കാരണമാകുമെന്നും നമുക്ക് പറയാം.
നമുക്ക് മാലിന്യത്തെ നിർവചിക്കാൻ ശ്രമിക്കാം.
അപകടകരമായ മാലിന്യങ്ങളുടെ അതിർത്തി കടന്നുള്ള ചലനത്തിന്റെ
നിയന്ത്രണം സംബന്ധിച്ച അടിസ്ഥാന ഉടമ്പടിയുടെ അഭിപ്രായത്തിൽ, മാലിന്യങ്ങൾ എന്നത്
പുറന്തള്ളപ്പെടുന്നതോ പുറന്തള്ളാൻ ഉദ്ദേശിക്കുന്നതോ അല്ലെങ്കിൽ
ദേശീയ നിയമത്തിലെ വ്യവസ്ഥകൾ പ്രകാരം നീക്കംചെയ്യേണ്ടതോ ആയ
വസ്തുക്കളോ പദാർത്ഥങ്ങളോ ആണ്.
യൂറോപ്യൻ മാലിന്യ കാറ്റലോഗ് അനുസരിച്ച്, മാലിന്യ സംസ്കരണത്തിന്റെ വകുപ്പ് 4 (1)ൽ
മാലിന്യങ്ങൾ നിർവചിക്കപ്പെട്ടിട്ടുണ്ട്.
1996 ലെ അല്ലെങ്കിൽ 2001- ലെ മാലിന്യ സംസ്കരണ നിയമത്തിലെ 4 (1)
വകുപ്പിൽ മാലിന്യങ്ങളെ നിർവചിച്ചിരിക്കുന്നത്: “1996 അല്ലെങ്കിൽ 2001 ലെ
മാലിന്യ സംസ്കരണ നിയമത്തിന്റെ ആദ്യ ഷെഡ്യൂളിൽ വ്യക്തമാക്കിയ ഏതെങ്കിലും തരം
മാലിന്യങ്ങൾ അല്ലെങ്കിൽ വസ്തുക്കൾ അല്ലെങ്കിൽ യൂറോപ്യൻ മാലിന്യ കാറ്റലോഗിൽ
ഉൾപ്പെടുത്തിയിട്ടുള്ളവ കൈവശമുള്ളവർ നിരസിക്കുകയോ ഉപേക്ഷിക്കുകയോ
ഉപേക്ഷിക്കാൻ ഉദ്ദേശിക്കുകയോ ചെയ്യുകയും കൂടാതെ ഉപേക്ഷിക്കപ്പെടുകയോ
അല്ലെങ്കിൽ മാലിന്യങ്ങൾ പോലെ കൈകാര്യം ചെയ്യുകയോ ചെയ്യുന്നതെന്തും
വിപരീതമായി നൽകുന്നത് വരെ മാലിന്യമാണെന്ന് കരുതപ്പെടും. ”
UNSD എന്ന് വിളിക്കപ്പെടുന്ന ഐക്യരാഷ്ട്രസഭയുടെ സ്റ്റാറ്റിസ്റ്റിക്സ് ഡിവിഷൻ അനുസരിച്ച്,
“പ്രധാന ഉൽ‌പ്പന്നങ്ങളല്ലാത്ത മാലിന്യ വസ്തുക്കൾ‌,
ഉൽ‌പാദന പരിവർത്തനത്തിനോ ഉപഭോഗത്തിനോ വേണ്ടി ഉത്പാദകൻ
അവന്റെ അല്ലെങ്കിൽ അവളുടെ കാര്യത്തിൽ കൂടുതൽ ഉപയോഗമില്ലാത്ത,
മാർക്കറ്റിനായി ഉൽ‌പാദിപ്പിക്കുന്ന ഉൽ‌പ്പന്നമാണ് മാലിന്യം.
അസംസ്കൃത വസ്തുക്കൾ വേർതിരിച്ചെടുക്കുന്നതിനിടയിൽ അസംസ്കൃത വസ്തുക്കൾ
ഇടനിലങ്ങളിലേക്കും അന്തിമ ഉൽ‌പ്പന്നങ്ങളിലേക്കും സംസ്‌കരിക്കുന്ന
സമയത്ത് അവനോ അവളോ മാലിന്യങ്ങൾ പുറന്തള്ളാൻ ആഗ്രഹിക്കുന്നു.
അന്തിമ ഉൽ‌പ്പന്നങ്ങളുടെയും മറ്റ് മനുഷ്യ പ്രവർ‌ത്തനങ്ങളുടെയും ഉപഭോഗം,
അവശിഷ്ടങ്ങൾ‌, പുനരുപയോഗം അല്ലെങ്കിൽ‌ പരിണാമ സ്ഥലങ്ങളിൽ‌ പുനരുപയോഗിക്കൽ‌
എന്നിവ മാലിന്യത്തിന്റെ ഈ നിർ‌വ്വചനത്തിൽ‌ നിന്നും ഒഴിവാക്കപ്പെടുന്നു. ”
യൂറോപ്യൻ യൂണിയൻ മാലിന്യത്തെ നിർവചിക്കുന്നത്, “കൈവശമുള്ളവർ ഉപേക്ഷിക്കുന്ന,
ഉപേക്ഷിക്കാൻ ഉദ്ദേശ്യമുള്ള അല്ലെങ്കിൽ ഉപേക്ഷിക്കേണ്ടതായ ഏതൊരു വസ്തുവിനെയും മാലിന്യമെന്ന് വിളിക്കുന്നു.”
മാലിന്യം എന്താണെന്ന് നമ്മൾ പഠിച്ചു കഴിഞ്ഞു. ഇനി മാലിന്യത്തെ എങ്ങനെ തരംതിരിക്കാമെന്ന് നോക്കാം.
രൂപം അനുസരിച്ച് മാലിന്യങ്ങളെ ഖരമാലിന്യങ്ങൾ,
ദ്രാവക മാലിന്യങ്ങൾ, വാതക മാലിന്യങ്ങൾ എന്നിങ്ങനെ തരംതിരിക്കാം.
ഖരമാലിന്യങ്ങൾ: പേര് സൂചിപ്പിക്കുന്നത് പോലെ ഇവ ഖര രൂപത്തിലുള്ളതാണ്.
ഇവയിൽ ചില ദ്രാവകങ്ങളും ചില അർധഖര മാലിന്യങ്ങളും ഉൾപ്പെടുന്നു.
ഉപയോഗിച്ച ടയറുകൾ, ലോഹക്കഷണങ്ങൾ, ലാറ്റക്സ് പെയിന്റുകൾ, ഫർണിച്ചർ തുടങ്ങിയവ
ഖരമാലിന്യങ്ങളുടെ ഉദാഹരണങ്ങളാണ്.
പേര് സൂചിപ്പിക്കുന്നത് പോലെ ദ്രാവക മാലിന്യങ്ങൾ, ദ്രാവക രൂപമുള്ളവയാണ്.
ഇവ ആഭ്യന്തര തലത്തിലും വാണിജ്യ തലത്തിലും
വ്യാവസായിക തലത്തിലും ഉത്പാദിപ്പിക്കപ്പെടുന്നു.
ഈ ദ്രാവക മാലിന്യത്തിൽ വിടുകളിലെ അലക്ക്, രാസവസ്തുക്കൾ, എണ്ണകൾ, ഉപയോഗിച്ച എണ്ണകൾ,
മറ്റ് അപകടകരമായ ഗാർഹിക ദ്രാവകങ്ങൾ എന്നിവ അടങ്ങിയിരിക്കുന്നു.
വാതക മാലിന്യങ്ങൾ: പേര് സൂചിപ്പിക്കുന്നത് പോലെ
വാതക മാലിന്യങ്ങൾ വാതക സ്വഭാവമുള്ളവയാണ്.
ഇവ നമ്മുടെ ഗാർഹിക പ്രവർത്തനങ്ങൾ, വ്യാപാര പ്രവർത്തനങ്ങൾ,
വ്യാവസായിക പ്രവർത്തനങ്ങൾ എന്നിവയിൽ നിന്നും ഉൽ‌പാദിപ്പിക്കപ്പെടുന്നു.
കാർബൺ മോണോക്സൈഡ്(Carbon Monoxide) , കാർബൺ ഡൈ ഓക്സൈഡ്(Carbon Dioxide) ,
സൾഫർ ഡയോക്സൈഡ്(Sulphur Dioxide) , നൈട്രജൻ ഡൈ ഓക്സൈഡ്(Nitrogen Dioxide) , ഓസോൺ(Ozone) , മീഥെയ്ൻ(Methane) തുടങ്ങിയവ
വാതക മാലിന്യങ്ങളുടെ ഉദാഹരണങ്ങളാണ്.
വാതക മാലിന്യങ്ങൾക്ക് ധാരാളം ഉദാഹരണങ്ങളുണ്ട്. ഇനി ഖരമാലിന്യങ്ങളുടെ നിർവചനത്തിലേക്ക് വരാം.
ജലപ്രവാഹങ്ങളിൽ ഒഴുകുകയോ അന്തരീക്ഷത്തിലേക്ക് പെട്ടെന്ന്
വാതക രൂപത്തിൽ രക്ഷപ്പെടുകയോ ചെയ്യാത്ത, മാനുഷിക പ്രവർത്തനങ്ങൾ വഴി പുറന്തള്ളുന്ന
അനാവശ്യ വസ്തുക്കളെ ഖരമാലിന്യങ്ങൾ എന്ന് വിളിക്കുന്നു.
ഖരമാലിന്യ സംസ്കരണ നിയമങ്ങൾ ഗസറ്റ് വിജ്ഞാപനത്തിലൂടെ ഇന്ത്യൻ സർക്കാർ 2016 ൽ അറിയിച്ചിട്ടുണ്ട്.
2016- ലെ ഖരമാലിന്യ നിർമ്മാർജന നിയമങ്ങളിൽ ഖരമാലിന്യങ്ങളെ നിർവചിച്ചിരിക്കുന്നു.
അതിൽ ഖര രൂപത്തിലുള്ള അല്ലെങ്കിൽ
അർദ്ധ ഖര ഗാർഹിക മാലിന്യങ്ങൾ, സാനിറ്ററി മാലിന്യങ്ങൾ, വ്യാപാര സംബന്ധമായ മാലിന്യങ്ങൾ,
സ്ഥാപനങ്ങളിൽ നിന്നുള്ള മാലിന്യങ്ങൾ, കാറ്ററിംഗ് മാലിന്യങ്ങളും മാർക്കറ്റ് മാലിന്യങ്ങളും
മറ്റ് നോൺ റെസിഡൻഷ്യൽ മാലിന്യങ്ങൾ, തെരുവ് മാലിന്യങ്ങൾ,
ഉപരിതല അഴുക്കുചാലുകളിൽ നിന്ന് നീക്കം ചെയ്യുന്ന മണ്ണ്, ഉദ്യാനനിർമ്മാണ സംബന്ധിയായ മാലിന്യങ്ങൾ,
കാർഷിക മാലിന്യങ്ങൾ, ക്ഷീരശാലയിലെ മാലിന്യങ്ങൾ, സംസ്കരിച്ച ബയോ മെഡിക്കൽ
മാലിന്യങ്ങൾ എന്നിവ ഉൾപ്പെടുന്നു. ഖരമാലിന്യ നിർമാർജ്ജന നിയമങ്ങളുടെ നിയമം 2 ൽ
സൂചിപ്പിച്ചിരിക്കുന്നതുപോലെ പ്രാദേശിക അധികാരികൾക്കും മറ്റ് സ്ഥാപനങ്ങൾക്കും കീഴിലുള്ള
പ്രദേശത്ത് സൃഷ്ടിച്ച വ്യാവസായിക മാലിന്യങ്ങൾ, ബയോ മെഡിക്കൽ മാലിന്യങ്ങൾ, ഇ-മാലിന്യങ്ങൾ,
ബാറ്ററി മാലിന്യങ്ങൾ റേഡിയോ ആക്ടീവ് മാലിന്യങ്ങൾ എന്നിവ ഇതിൽ ഉൾപ്പെടുന്നില്ല.
ഈ നിയമത്തിൽ മാലിന്യത്തിന്റെ നിർവചനം കണ്ടെത്താൻ ഞങ്ങൾ ശ്രമിച്ചു.
മാലിന്യത്തിന്റെ നിർവചനം ഇന്ത്യൻ സർക്കാർ നടപ്പാക്കുന്ന ഒരു പ്രവൃത്തനത്തിലും നൽകിയിട്ടില്ല.
എന്നാൽ ഖരമാലിന്യത്തിന്റെ നിർവചനം നൽകിയിട്ടുണ്ട്.
ഖരമാലിന്യങ്ങളെ എങ്ങനെ തരംതിരിക്കാമെന്ന് നോക്കാം.
ഖരമാലിന്യങ്ങളെ അവയുടെ ഉറവിടത്തിന്റെ അടിസ്ഥാനത്തിലും അവയുടെ തരം
അടിസ്ഥാനമാക്കിയും അവയുടെ സ്വഭാവത്തിന്റെ അടിസ്ഥാനത്തിലും തരംതിരിക്കാം.
ഉറവിടത്തിന്റെ അടിസ്ഥാനത്തിൽ ഖരമാലിന്യങ്ങളെ ഇങ്ങനെ തരംതിരിക്കുന്നു: മുനിസിപ്പാലിറ്റി ഖരമാലിന്യങ്ങൾ
അഥവാ MSW, വ്യാവസായിക മാലിന്യങ്ങൾ, സ്ഥാപന, വ്യാപാര മാലിന്യങ്ങൾ,
ബയോ മെഡിക്കൽ മാലിന്യങ്ങൾ, കാർഷിക മാലിന്യങ്ങൾ.
തരം അടിസ്ഥാനമാക്കി ഇവയെ അഴുക്കുകൾ, ചപ്പുചവറുകൾ,
ചാരം, തെരുവ് മാലിന്യങ്ങൾ, ചത്ത മൃഗങ്ങൾ, കെട്ടിടങ്ങളുടെ നിർമ്മാണത്തിലൂടെയും പൊളിച്ചുമാറ്റുന്നതിലൂടെയും ഉണ്ടാകുന്ന മാലിന്യങ്ങൾ,
മലിനജല മാലിന്യങ്ങളും ചെളിമയമായ പ്ലാസ്റ്റിക്കുകളും, ഖനന മാലിന്യങ്ങൾ, രാസപ്രവർത്തനപരമായ മാലിന്യങ്ങൾ എന്നിങ്ങനെ തരം തിരിച്ചിരിക്കുന്നു.
അവയുടെ തരം അടിസ്ഥാനമാക്കി മറ്റ് നിരവധി തരംതിരിക്കലുകൾ നൽകാം.
ഖരമാലിന്യങ്ങളെ അവയുടെ സ്വഭാവത്തെ അടിസ്ഥാനമാക്കി ജീർണ്ണിക്കുന്ന മാലിന്യങ്ങൾ, ജീർണ്ണിക്കാത്ത മാലിന്യങ്ങൾ എന്നിങ്ങനെ തരംതിരിക്കാം.
ജീർണ്ണിക്കുന്ന മാലിന്യങ്ങളെ ജൈവ മാലിന്യങ്ങൾ എന്നും വിളിക്കാം.
ജീർണ്ണിക്കാത്ത മാലിന്യങ്ങളെ അജൈവ മാലിന്യങ്ങൾ എന്നും വിളിക്കുന്നു. മാത്രമല്ല
അപകടകരമായ മാലിന്യങ്ങൾ, അപകടകരമല്ലാത്ത മാലിന്യങ്ങൾ എന്നിങ്ങനെയും തരംതിരിക്കാം.
മുനിസിപ്പാലിറ്റി ഖരമാലിന്യങ്ങൾ സംമിശ്രിത മാലിന്യങ്ങളാണ്.
ഇവയെ സാധാരണയായി ചവറ്, അഴുക്ക്, ഉച്ഛിഷ്ടം എന്നിങ്ങനെയും വിളിക്കുന്നു.
ഈ മുനിസിപ്പാലിറ്റി ഖരമാലിന്യത്തിൽ തെരുവ് മാലിന്യങ്ങൾ, ചത്ത മൃഗങ്ങൾ എന്നിവ ഉൾപ്പെടുന്നു.
ചത്ത മൃഗങ്ങളിൽ വളർത്തുമൃഗങ്ങളും കന്നുകാലികളും ഉൾപ്പെടുന്നു.
മാർക്കറ്റ് മാലിന്യമുണ്ട്: വാഹനങ്ങളുടെ ആധിക്യം, പിന്നെ ഗാർഹിക മാലിന്യങ്ങൾ, ഉച്ഛിഷ്ടം,
നിർമ്മാണ അവശിഷ്ടങ്ങൾ, ശുചീകരണ അവശിഷ്ടങ്ങൾ,
പാക്കേജിംഗ് വസ്തുക്കൾ, വ്യാപാര അവശിഷ്ടങ്ങൾ തുടങ്ങിയവ.
ഇവയെല്ലാം മുനിസിപ്പാലിറ്റി ഖരമാലിന്യത്തിന് കീഴിലാണ്.
ചുരുക്കത്തിൽ, മുനിസിപ്പാലിറ്റി ഖരമാലിന്യം മിശ്രിത മാലിന്യങ്ങൾ ആണെന്നും
മുനിസിപ്പാലിറ്റി പരിധിയിൽ സൃഷ്ടിക്കപ്പെടുന്നുവെന്നും നമുക്ക് പറയാൻ കഴിയും.
ഈ മുനിസിപ്പാലിറ്റി ഖരമാലിന്യത്തിൽ വ്യാവസായിക മാലിന്യങ്ങൾ,
ബയോ മെഡിക്കൽ മാലിന്യങ്ങൾ, ഇ-മാലിന്യങ്ങൾ എന്നിവ ഉൾപ്പെടുന്നില്ല.
മുനിസിപ്പാലിറ്റി മാലിന്യത്തിന്റെ വിവിധ ഘടകങ്ങളുടെ അനുപാതം
ഒരു പ്രദേശത്ത് താമസിക്കുന്ന ആളുകളുടെ ഭക്ഷണശീലം,
ജീവിത ശൈലി, ജീവിത മേഖല, ജീവിത നിലവാരം,
വ്യാപാര, വ്യാവസായിക പ്രവർത്തനങ്ങളുടെ വ്യാപ്തി എന്നിവയെ
അടിസ്ഥാനമാക്കി ഓരോ സ്ഥലത്തും
ഓരോ സീസണിലും വ്യത്യാസപ്പെടുന്നു.
വികസ്വര രാജ്യങ്ങളിൽ മുനിസിപ്പാലിറ്റി ഖരമാലിന്യത്തിന്റെ
ഭൗതിക രാസ സ്വഭാവങ്ങളും ഘടകവും വികസിത രാജ്യങ്ങളിലെ
ഖരമാലിന്യത്തിന്റെ ഘടകങ്ങളിലെ ഭൗതിക
രാസ സ്വഭാവങ്ങളിൽ നിന്ന് വ്യത്യസ്തമായിരിക്കാം.
വിവിധ രാജ്യങ്ങളിലെ വിവിധ സ്ഥലങ്ങളിലെ വിവിധ സമുദായങ്ങളിൽ
ഉൽ‌പാദിപ്പിക്കുന്ന ഖരമാലിന്യങ്ങൾക്ക്
വ്യത്യസ്ത സ്വഭാവമായതിനാൽ മുനിസിപ്പാലിറ്റി ഖരമാലിന്യത്തിന്
ഘടന നൽകുന്നത് ബുദ്ധിമുട്ടാണ്.
കേന്ദ്ര സർക്കാരിന്റെ കേന്ദ്ര മലിനീകരണ നിയന്ത്രണ ബോർഡ് മുനിസിപ്പാലിറ്റി
ഖരമാലിന്യത്തിന് ഒരു ഘടന നൽകാൻ ശ്രമിച്ചു.
കേന്ദ്ര മലിനീകരണ നിയന്ത്രണ ബോർഡായ CPCB നൽകുന്ന ഘടന
വളരെ സാമ്രാജ്യത്വപരമാണെന്ന് ഞാൻ പറയും.
ഈ ഇന്ത്യൻ മുനിസിപ്പാലിറ്റി ഖരമാലിന്യത്തിൽ 40% ജൈവവളമായി ഉപയോഗിക്കാവുന്ന വസ്തുക്കൾ,
3.8% പുല്ല്, 0.8% കടലാസ് 0.6% പ്ലാസ്റ്റിക്ക്
0.44% ഗ്ലാസ് സെറാമിക്സ്,
0.6% ലോഹങ്ങൾ അടങ്ങിയിരിക്കുന്നു. കൂടാതെ ഏകദേശം 41 മുതൽ 42% വരെയും
ഇതിൽ കല്ലുകളും ചാരവും അടങ്ങിയിരിക്കുന്നു. നൽകാൻ കഴിയാത്തതോ തിരിച്ചറിയാൻ
കഴിയാത്തതോ ആയ മറ്റ് വിഭിന്നമായ വസ്തുക്കൾ ഏകദേശം 11 മുതൽ 12% വരെയാണ്.
ഖരമാലിന്യത്തിന്റെ ഈ സംയോജനം വളരെ പ്രധാനമാണ്. കാരണം ഈ
മാലിന്യത്തിന് ഏത് തരത്തിലുള്ള സംസ്കരണമാണ് അല്ലെങ്കിൽ ഏത് തരത്തിലുള്ള നിർമാർജ്ജന രീതിയാണ്
സ്വീകരിക്കേണ്ടതെന്ന് നമുക്ക് തീരുമാനിക്കാം. ഇനി നമുക്ക് വ്യാവസായിക മാലിന്യത്തിലേക്ക് വരാം.
പേര് സൂചിപ്പിക്കുന്നത് പോലെ വ്യാവസായിക പ്രവർത്തനങ്ങളുടെ ഫലമായി
ഉൽ‌പാദിപ്പിക്കപ്പെടുന്ന മാലിന്യങ്ങളാണ് വ്യാവസായിക മാലിന്യങ്ങൾ.
നമുക്ക് ഒരു ഉദാഹരണം നോക്കാം. ഒരു താപവൈദ്യുത നിലയത്തിൽ കൽക്കരി കത്തിച്ചാണ്
വൈദ്യുതി ഉൽപാദിപ്പിക്കുന്നത്. കൽക്കരി കത്തിക്കുമ്പോൾ ചാരം ഉത്പാദിപ്പിക്കപ്പെടുന്നു.
ഈ ചാരം വ്യാവസായിക മാലിന്യത്തിന്റെ ഉദാഹരണമാണ്.
ഖനന വ്യവസായം മറ്റൊരു ഉദാഹരണമായി എടുക്കാം.
ഖനനം ചെയ്ത് എടുക്കുന്നതിന്റെ നൂറുശതമാനവും ധാതുക്കളല്ല.
അതിൽ മണ്ണിന്റെ രൂപത്തിലുള്ള മാലിന്യങ്ങളും വ്യാവസായിക മാലിന്യങ്ങളുടെ
വിഭാഗത്തിൽ പെടുന്ന മറ്റ് ചില ചെറിയ ധാതുക്കളോ അടങ്ങിയിട്ടുണ്ട്.
ഇതിനുപുറമെ നമ്മുടെ രാസ വ്യവസായങ്ങൾ ധാരാളം വ്യവസായ മാലിന്യങ്ങൾ ഉത്പാദിപ്പിക്കുന്നു.
നമ്മുടെ വ്യവസായ മേഖലകൾ ഉൽ‌പാദിപ്പിക്കുന്ന മാലിന്യങ്ങളെ
വിഷമയമുള്ളതും വിഷരഹിതവുമായ മാലിന്യങ്ങളായി തരംതിരിക്കാം.
അവയെ അപകടകരമായതും അപകടകരമല്ലാത്തതുമായ മാലിന്യങ്ങളായി തരംതിരിക്കാം.
അവയെ ജീർണിക്കുന്ന അല്ലെങ്കിൽ ജീർണിക്കാത്ത മാലിന്യങ്ങളായി തരംതിരിക്കാം.
കെമിക്കൽ പ്ലാന്റുകൾ, പെയിന്റ് വ്യവസായം, സിമൻറ് ഫാക്ടറികൾ,
ലോഹസംസ്കരണ ശാലകൾ, താപവൈദ്യുത നിലയം, നമ്മൾ ഇപ്പൊൾ ചർച്ച ചെയ്ത
ചാരം, പെട്രോളിയം കൽക്കരി വാതകം സാനിറ്ററി ടെക്സ്റ്റൈൽ, ഭക്ഷ്യ ഉത്പാദനം,
കടലാസ് വ്യവസായം എന്നിവയാണ് വ്യാവസായിക മാലിന്യങ്ങളുടെ പ്രധാന സ്രോതസ്സുകൾ.
വ്യാവസായിക മാലിന്യങ്ങൾ സൃഷ്ടിക്കുന്നതിന്റെ ചില ഉദാഹരണങ്ങൾ ഇവയാണ്.
വിവിധ സ്ഥലങ്ങളിലേക്ക് യാത്ര ചെയ്യുമ്പോൾ ഖരമാലിന്യ നിർമാർജനത്തിന്റെ
ചില ചിത്രങ്ങൾ ഞാൻ എടുത്തിട്ടുണ്ട്.
ഈ ചിത്രത്തിലൂടെ നിങ്ങൾക്ക് ഒരുപാട് കാര്യങ്ങൽ മനസ്സിലാക്കാൻ കഴിയും.
ഈ ചിത്രങ്ങളിൽ മാലിന്യങ്ങൾ തുറസ്സായ സ്ഥലങ്ങളിൽ നിക്ഷേപിച്ചത് കാണാം.
ധാരാളം പക്ഷികളും അലഞ്ഞുതിരിയുന്ന കന്നുകാലികളും ആ മാലിന്യ കൂമ്പാരം സന്ദർശിക്കുന്നതും നിങ്ങൾ കാണുന്നു.
ഇതിനുപുറമെ, പാഴ്‌വസ്തുക്കൾ പെറുക്കുന്നവർ മാലിന്യത്തിൽ നിന്ന്
വസ്തുക്കൾ ശേഖരിക്കാൻ ശ്രമിക്കുന്നതായി നിങ്ങൾക്ക് കാണാം.
അതിൽ നിന്ന് അവർ ഉപജീവനമാർഗം നേടുന്നു.
ഈ ചിത്രങ്ങളിൽ നിന്ന് ഞാൻ എത്തുന്ന നിഗമനം എന്തെന്നാൽ, ഇത് മാലിന്യമല്ല,
മറിച്ച് ഇത് ഒരു തെറ്റായ സ്ഥലത്ത് സ്ഥാപിച്ചിട്ടുള്ള ഒരു വിഭവമാണ്.
ഈ ഖരമാലിന്യത്തെ ഒരു വിഭവമായും വ്യത്യസ്ത പ്രക്രിയകളായും
ഉപയോഗിക്കാൻ കഴിയുമെങ്കിൽ ഖരമാലിന്യ നിർമ്മാർജനം എന്ന പ്രശ്നം
കൈകാര്യം ചെയ്യുന്നത് നമുക്ക് വളരെ എളുപ്പമായിരിക്കും. അല്ലാത്തപക്ഷം
ഇത് ഭാവിയിൽ നമുക്ക് വളരെ വലിയ വെല്ലുവിളി നിറഞ്ഞ പ്രശ്നമായിരിക്കും.
സ്ഥാപനപരവും വാണിജ്യപരവുമായ മാലിന്യങ്ങളിലേക്ക് നമുക്ക് വരാം.
സ്ഥാപന, വാണിജ്യ മാലിന്യങ്ങൾ വിവിധ സ്ഥാപനങ്ങളിൽ നിന്നും വ്യത്യസ്ത
വാണിജ്യ പ്രവർത്തനങ്ങളിൽ നിന്നും ഉത്പാദിപ്പിക്കപ്പെടുന്നു. അഡ്മിനിസ്ട്രേറ്റീവ് ഓഫീസുകൾ,
വിദ്യാഭ്യാസ സ്ഥാപനങ്ങൾ, അനുബന്ധ സ്കൂളുകൾ, കോളേജുകൾ, സർവ്വകലാശാലകൾ,
പൊതു കെട്ടിടങ്ങളായ ഓഫീസുകൾ, സ്കൂളുകൾ, കോളേജുകൾ, ആശുപത്രി,
സർക്കാർ കേന്ദ്രം, പ്രിസം, മൊത്തവ്യാപാര കടകൾ, ലഘുവ്യാപാര കടകൾ,
ഭക്ഷണശാലകൾ, ഹോട്ടലുകൾ, മാർക്കറ്റ് ,
പൊതുവിതരണ ശാലകൾ തുടങ്ങിയവ ഇതിൽ ഉൾപ്പെടുന്നു.
കാർഷിക മാലിന്യങ്ങൾ: നമ്മൾ കൃഷിഭൂമിയിൽ ചെയ്യുന്ന കാർഷിക പ്രവർത്തനങ്ങളിൽ നിന്ന്
കാർഷിക മാലിന്യങ്ങൾ ഉത്പാദിപ്പിക്കപ്പെടുന്നു. കാർഷിക ഉൽ‌പ്പന്നങ്ങളുടെ സംസ്കരണ സമയത്ത്
ഉൽ‌പാദിപ്പിക്കുന്ന മാലിന്യങ്ങളും കാർഷിക മാലിന്യങ്ങളിൽ ഉൾപ്പെടുന്നു.
കാർഷിക മാലിന്യങ്ങളിൽ പ്രകൃതിദത്ത മാലിന്യങ്ങൾ അഥവാ ജൈവമാലിന്യങ്ങളും
പ്രകൃതിദത്തമല്ലാത്ത മാലിന്യങ്ങളും ഉൾപ്പെടുന്നു.
ക്ഷീരകർഷനം, തോട്ടകൃഷി, വിത്ത് വളരുന്ന കന്നുകാലി വളർത്തൽ, മേച്ചിൽസ്ഥലങ്ങൾ,
മാർക്കറ്റ് ഗാർഡനുകൾ, നഴ്സറി പ്ലോട്ടുകൾ, വനപ്രദേശങ്ങൾ എന്നിവയിൽ നിന്ന് നിന്ന്
ഉൽ‌പാദിപ്പിക്കുന്ന മാലിന്യങ്ങളെല്ലാം കാർഷിക മാലിന്യ വിഭാഗത്തിൽ പെടുന്നു.
ചീത്തയായ ഭക്ഷ്യധാന്യങ്ങൾ, പച്ചക്കറികൾ, മൃഗങ്ങൾ, സസ്യങ്ങൾ, ചവറുകൾ,
കീടനാശിനികൾ, രാസവളങ്ങൾ എന്നിവ കാർഷിക മാലിന്യങ്ങളിൽ ഉൾപ്പെടുന്നു.
കീടനാശിനികളും രാസവളങ്ങളും അടങ്ങിയ കാർഷിക മാലിന്യങ്ങൾ
പരിസ്ഥിതിയുടെ മറ്റ് ഘടകങ്ങളെ മലിനമാക്കുന്നു.
കാർഷിക പ്രവർത്തനങ്ങൾക്ക് ഉപയോഗിക്കുന്ന കീടനാശിനികൾ മൂലമുണ്ടാകുന്ന മരണങ്ങൾ
അല്ലെങ്കിൽ രോഗാവസ്ഥകൾ എന്നിവയിൽ കീടനാശിനികൾ ഉണ്ടാക്കുന്ന
പ്രത്യാഘാതങ്ങളെക്കുറിച്ചുള്ള വാർത്തകൾ നിങ്ങൾ പത്രങ്ങളിൽ അല്ലെങ്കിൽ
ടെലിവിഷനിൽ കണ്ടിരിക്കാം.
അതുപോലെ, രാസവളത്തെക്കുറിച്ചുള്ള ചില വാർത്തകളും നിങ്ങൾ വായിച്ചിരിക്കാം.
കഴിഞ്ഞ 3 മാസത്തെ പത്രങ്ങൾ പരിശോധിച്ച് ഈ കീടനാശിനികളോ
ഈ രാസവളങ്ങളോ പരിസ്ഥിതിയെ എങ്ങനെ ബാധിച്ചുവെന്ന് കണ്ടെത്താൻ ശ്രമിക്കണമെന്ന്
ഞാൻ എന്റെ വിദ്യാർത്ഥികളോട് ആവശ്യപ്പെടും.
നമുക്ക് ബയോമെഡിക്കൽ മാലിന്യങ്ങളിലേക്ക് വരാം.
ബയോ മെഡിക്കൽ മാലിന്യങ്ങൾ ചിലപ്പോൾ ആശുപത്രി മാലിന്യങ്ങൾ എന്നും വിളിക്കപ്പെടുന്നു.
ഈ മാലിന്യങ്ങൾ ആശുപത്രികളിൽ നിന്നും മൃഗാശുപത്രികളിൽ നിന്നും മെഡിക്കൽ സെന്ററുകളിൽ നിന്നും
നഴ്സിംഗ് ഹോമുകളിൽ നിന്നും ഉത്പാദിപ്പിക്കപ്പെടുന്നു.
ഇവ ഖരമാലിന്യങ്ങൾ അല്ലെങ്കിൽ ദ്രാവക മാലിന്യങ്ങളായിരിക്കാം. അവയിൽ ഉപേക്ഷിക്കപ്പെട്ട രക്തം,
സൂചികൾ, മലിനമായ മാലിന്യങ്ങൾ, ഒരു തവണ ഉപയോഗിച്ച് കളയാനുള്ള വസ്തുക്കൾ,
ശരീരഘടന മാലിന്യങ്ങൾ, ഉപേക്ഷിച്ച മരുന്നുകൾ, രാസമാലിന്യങ്ങൾ എന്നിവ ഉൾപ്പെടുന്നു.
ഈ ബയോ മെഡിക്കൽ മാലിന്യങ്ങളെ സംബന്ധിച്ചിടത്തോളം, ഇന്ത്യാ ഗവൺമെന്റ്
ഈ ബയോമെഡിക്കൽ മാലിന്യ നിർമാർജനവും കൈകാര്യം ചെയ്യൽ നിയമങ്ങളും 2016 ൽ പാസാക്കിയിട്ടുണ്ട്.
ഈ ബയോ മെഡിക്കൽ മാലിന്യ നിർമാർജനത്തിലും കൈകാര്യം ചെയ്യൽ നിയമങ്ങളിലും
ബയോമെഡിക്കൽ മാലിന്യങ്ങളുടെ വർഗ്ഗീകരണം നൽകിയിട്ടുണ്ട്.
അത് നമ്മൾ വരാനിരിക്കുന്ന മൊഡ്യൂളിൽ വിശദമായി പഠിക്കും.
എന്നാൽ ഇവിടെ ബയോ മെഡിക്കൽ മാലിന്യ നിർമാർജ്ജനത്തെക്കുറിച്ചും
2016ലെ നിയമങ്ങളെക്കുറിച്ചും പരിശോധിക്കാൻ ഞാൻ വിദ്യാർത്ഥികളോട് നിർദ്ദേശിക്കുന്നു.
അതിനാൽ, ആ നിയമത്തിൽ നൽകിയിരിക്കുന്ന ബയോമെഡിക്കൽ മാലിന്യത്തിന്റെ
വിവിധ വിഭാഗങ്ങളെക്കുറിച്ച് അവർ മനസ്സിലാക്കുന്നു.
ഇതോടൊപ്പം ബയോ മെഡിക്കൽ മാലിന്യങ്ങളെക്കുറിച്ച് ലോകാരോഗ്യ സംഘടന നൽകുന്ന
വിവിധ ക്ലാസുകളെക്കുറിച്ച് അറിയാനും എന്റെ വിദ്യാർത്ഥികളോട് നിർദ്ദേശിക്കുന്നു.
മാലിന്യങ്ങളെ അവയുടെ തരം അടിസ്ഥാനമാക്കി തരംതിരിക്കാം.
ആദ്യത്തെ തരം ഉച്ഛിഷ്ടമാണ്. മൃഗാവശിഷ്ടങ്ങളും നമ്മുടെ അടുക്കളയിൽ നിന്ന് ഉൽ‌പാദിപ്പിക്കുന്ന
പച്ചക്കറികളും ഉൾപ്പെടുന്ന മാലിന്യങ്ങൾ, നമ്മുടെ പാചക അവശിഷ്ടങ്ങൾ, ഭക്ഷണം വിളമ്പുമ്പോൾ
ഉണ്ടാകുന്ന അവശിഷ്ടം, അറവുശാലകൾ, മാർക്കറ്റിലെ ചവറുകൾ, പച്ചക്കറി തൊലികൾ,
അവശേഷിക്കുന്ന ഭക്ഷണം, അറവ് മൃഗങ്ങളുടെ തൊലി, എല്ലുകൾ, മാംസം
തുടങ്ങിയവയെല്ലാം ഉച്ഛിഷ്ടം എന്ന വിഭാഗത്തിൽ പെടുന്നു.
അടിസ്ഥാനപരമായി, മാലിന്യങ്ങൾ പോഷകകരമാക്കാവുന്നതാണ്.
ഇതിന് ഗണ്യമായ അളവിൽ ഈർപ്പം ഉണ്ട്.
ഈ മാലിന്യങ്ങൾ ഉടനടി നീക്കം ചെയ്തില്ലെങ്കിൽ രണ്ട്-മൂന്ന് ദിവസത്തിനുള്ളിൽ
ഇത് പ്രസ്തുത സ്ഥലത്ത് ദുർഗന്ധം ഉണ്ടാക്കുന്നതിലേക്ക് നയിച്ചേക്കാം.
ഖരമാലിന്യത്തിന്റെ അടുത്ത വിഭാഗം ചവറുകലാണ്.
പ്രധാനമായും ഗാർഹിക, വാണിജ്യ, സ്ഥാപനപരമായ പ്രവർത്തനങ്ങൾ
എന്നിവയുടെ ഫലമായാണ് ചവറുകൾ ഉണ്ടാകുന്നത്.
ഇത് ഉച്ഛിഷ്ടവും ചാരവും ഒഴിവാക്കുന്നു. കാരണം ഇവയെ ചവറുകൾ എന്ന് വിളിക്കുന്നു.
പേപ്പർ കാർഡ്ബോർഡ്, കാർഡ്ബോർഡ് പെട്ടികൾ,
കീറിയ തുണികൾ, മാലിന്യ കൂമ്പാരം തുടങ്ങിയവ ഉദാഹരണങ്ങളാണ്.
ഭീമമായ മാലിന്യമാണ് അടുത്ത വിഭാഗം. പേര് സൂചിപ്പിക്കുന്നതുപോലെ
ഇവ വലുപ്പമുള്ളവയാണ്.
ഗാർഹിക ഫർണിച്ചറുകൾ, വീട്ടുപകരണങ്ങൾ എന്നിവ ഈ ഭീമമായ ഗാർഹിക മാലിന്യങ്ങളിൽ ഉൾപ്പെടുന്നു.
ഉദാഹരണത്തിന്, അടുപ്പ്, വാഷിംഗ് മെഷീനുകളും റഫ്രിജറേറ്ററുകളും, മെത്തകൾ,
കമ്പിളി, ടിവി സെറ്റുകൾ, വാട്ടർ ഹീറ്ററുകൾ, ടയറുകൾ, പുല്ലുവെട്ടുന്ന യന്ത്രങ്ങൾ, യന്ത്രങ്ങളുടെ ഭാഗങ്ങൾ, മരങ്ങൾ,
സസ്യ അവശിഷ്ടങ്ങൾ എന്നിവ ഭീമമായ ഗാർഹിക മാലിന്യങ്ങളുടെ വിഭാഗത്തിൽ ഉൾപ്പെടുന്നു.
പൊടിഞ്ഞ അവശിഷ്ടങ്ങളാണ് ചാരം. ഇവ കരിയും കല്ലുപോലുള്ള വസ്തുവാണ്.
അവ ഫോസിൽ ഇന്ധനങ്ങളും വിറകും കത്തിക്കുന്നതിൽ നിന്ന് ഉത്ഭവിക്കുന്നു. കൂടാതെ ചാരം
ഏതെങ്കിലും ജ്വലന വസ്തുക്കളിൽ നിന്ന് കത്തുമ്പോൾ ഉത്ഭവിക്കുന്നതാണെന്ന് നമുക്ക് പറയാം.
ഇവ നമ്മുടെ വീടുകളിലും സ്ഥാപനത്തിലും
വ്യാവസായിക സ്ഥാപനത്തിലും സൃഷ്ടിക്കപ്പെടുന്നു.
താപവൈദ്യുത നിലയങ്ങളിൽ ഉൽ‌പാദിപ്പിക്കുന്ന ഫ്ലൈ ആഷ് എന്ന് വിളിക്കുന്ന
ചാരം നമ്മുടെ പരിസ്ഥിതിക്ക് വലിയ അപകടമാണ്.
ഫ്ലൈ ആഷ് എന്താണെന്ന് അടുത്ത മോഡലുകളിൽ വിശദമായി ചർച്ച ചെയ്യും.
തെരുവ് മാലിന്യങ്ങൾ: പേര് സൂചിപ്പിക്കുന്നത് പോലെ തെരുവ് മാലിന്യങ്ങൾ തെരുവുകൾ,
നടവഴികൾ, പാർക്കുകൾ, ബീച്ചുകൾ, ഒഴിഞ്ഞ സ്ഥലങ്ങൾ എന്നിവയിൽ നിന്ന് ഉത്പാദിപ്പിക്കപ്പെടുന്നു.
ഇലകൾ, അഴുക്ക്, പൊടി, ചവറുകൾ, കടലാസ്, പ്ലാസ്റ്റിക്,
മറ്റ് പച്ചക്കറി അവശിഷ്ടങ്ങൾ, ചത്ത മൃഗങ്ങൾ എന്നിവ ഇതിൽ ഉൾപ്പെടുന്നു.
തെരുവ് വൃത്തിയാക്കലിൽ ഗണ്യമായ അളവിൽ അഴുക്ക് അടങ്ങിയിരിക്കുന്നു.
ഇവയിൽ 40 മുതൽ 50% വരെ പൊടി അടങ്ങിയിരിക്കുന്നതായി റിപ്പോർട്ടുണ്ട്.
ചത്ത മൃഗങ്ങൾ; ചത്ത മൃഗങ്ങളിൽ സ്വാഭാവികമായും
ആകസ്മികമായും മരിച്ച മൃഗങ്ങൾ ഉൾപ്പെടുന്നു.
അവയെ ചത്ത മൃഗ മാലിന്യങ്ങൾ എന്ന് തരംതിരിക്കുന്നു. ചെറിയ മൃഗങ്ങളായ പൂച്ചകൾ, നായകൾ, എലികൾ, മുയലുകൾ, വളർത്തുപക്ഷികൾ എന്നും
വലിയ മൃഗങ്ങളെന്നും ഇവയെ തരംതിരിക്കുന്നു. ഉദാഹരണത്തിന്: കുതിരകൾ, പശുക്കൾ, ആടുകൾ, എരുമകൾ, ചെമ്മരിയാട് തുടങ്ങിയവ.
അതെ, ഈ ചത്ത മൃഗങ്ങളിൽ അറവുശാലകളിൽ ഉൽ‌പാദിപ്പിക്കുന്ന
മൃഗങ്ങളുടെ മാലിന്യങ്ങൾ ഉൾപ്പെടുന്നില്ല.
അറവ് മൃഗങ്ങളുടെ അവശിഷ്ടങ്ങൾ വ്യാവസായിക
മാലിന്യങ്ങളുടെ വിഭാഗത്തിൽ ഉൾപ്പെടുന്നു.
നിർമ്മാണം, പൊളിച്ചുമാറ്റൽ എന്നിവയിലൂടെ ഉണ്ടാകുന്ന മാലിന്യങ്ങൾ: വീടുകൾ,
വാണിജ്യ കെട്ടിടങ്ങൾ, റോഡുകൾ, മറ്റ് ഘടനകൾ എന്നിവയുടെ നിർമ്മാണം, നവീകരണം, നന്നാക്കൽ,
പൊളിക്കൽ എന്നിവയ്ക്കിടയിലാണ് ഈ മാലിന്യങ്ങൾ ഉണ്ടാകുന്നത്.
അവ വലിയ അളവിൽ ഉൽ‌പാദിപ്പിക്കപ്പെടുന്നു. ഇവ പ്രധാനമായും ചലനശക്തി ഇല്ലാത്തവയാണ്.
തകർന്ന ഇഷ്ടികകൾ, സിമന്റ് കട്ടകൾ, ജനൽപാളികൾ, വാതിലുകൾ,
സാനിറ്ററി വസ്തുക്കൾ, ഓടകളിലെ മാലിന്യങ്ങൾ, ചെളി എന്നിവ നിർമ്മാണം,
പൊളിക്കൽ എന്നിവയിൽ നിന്ന് ഉണ്ടാകുന്ന മാലിന്യങ്ങളുടെ ഉദാഹരണങ്ങളാണ്.
ഓടയിലെ മാലിന്യങ്ങളും ചെളികളും ഖരരൂപ അവശിഷ്ടങ്ങളാണ്.
അല്ലെങ്കിൽ മലിനജല മാലിന്യങ്ങളായി തരംതിരിക്കുന്ന അർദ്ധ ഖര വസ്തുക്കൾ.
മലിനജല ശുദ്ധീകരണ പദ്ധതികളെക്കുറിച്ച് നിങ്ങൾ പഠിച്ചിരിക്കാം.
അവയുടെ പ്രാഥമിക മലിനജലവും ദ്വിതീയ മലിനജലവും
സൃഷ്ടിക്കപ്പെടുന്നുവെന്നും അവിടെ ഉത്പാദിപ്പിക്കപ്പെടുന്ന എല്ലാ മലിനജലങ്ങളും
ഖരമാലിന്യമായി കണക്കാക്കുന്നുവെന്നും
സെപ്റ്റിക് ടാങ്കുകൾ ഉൽ‌പാദിപ്പിക്കുന്ന മാലിന്യങ്ങൾ
ഈ വിഭാഗത്തിൽ പരിഗണിക്കപ്പെടുന്നുവെന്നും നിങ്ങൾക്കറിയാം.
പ്ലാസ്റ്റിക് വലിയൊരു പ്രശ്നമാണ്. 2018 ലെ ലോക പരിസ്ഥിതി ദിനത്തിന്റെ വിഷയം
പ്ലാസ്റ്റിക് മലിനീകരണത്തെ മറികടക്കുകയായിരുന്നു.
കാർഷിക മേഖല, നിർമ്മാണ മേഖല, ഉപഭോക്തൃവസ്തുക്കൾ, ഗാർഹിക ആരോഗ്യ സംരക്ഷണം,
ഹോട്ടലുകൾ, കാറ്ററിംഗ്, പാക്കേജിംഗ്, ടെലികമ്മ്യൂണിക്കേഷൻ, വായു, യാത്രാ മേഖല എന്നിവ ഉൾപ്പെടുന്ന
മിക്കവാറും എല്ലാ മേഖലകളിൽ നിന്നും മാലിന്യമായി പ്ലാസ്റ്റിക് ഉത്പാദിപ്പിക്കപ്പെടുന്നു.
ഖനന മാലിന്യങ്ങൾ: ഖനന മാലിന്യങ്ങൾ ധാതുവിഭവങ്ങളുടെ
ഉത്പാദന പ്രവർത്തനങ്ങളിൽ നിന്നാണ് ഉത്പാദിപ്പിക്കുന്നത്.
ഈ ഖനന മാലിന്യങ്ങളിൽ മേൽ‌മണ്ണ് പോലുള്ള വസ്തുക്കൾ ഉൾപ്പെടുന്നു.
ഖനനം രണ്ട് തരത്തിലാണ് ചെയ്യുന്നതെന്ന് നിങ്ങൾക്കറിയാം.
ഒന്നുകിൽ മേൽമണ്ണ് നീക്കം ചെയ്ത് തുറന്ന ഖനനം നടത്തുകയും ധാതു ഖനനം
ആരംഭിക്കുകയും ചെയ്യുന്നു. രണ്ടാമത്തെ ഖനനം ഗുഹകൾക്കുള്ളിലാണ് ചെയ്യുന്നത്.
രണ്ട് തരത്തിലുള്ള ഖനനത്തിലും വലിയ അളവിൽ മാലിന്യങ്ങൾ ഉൽ‌പാദിപ്പിക്കപ്പെടുന്നു.
കൂടാതെ ധാതുസമ്പത്ത് ലഭ്യമാക്കുന്നതിന് ഈ മാലിന്യങ്ങൾ നീക്കംചെയ്യേണ്ടതുണ്ട്.
രാസപ്രവർത്തനപരമായ മാലിന്യങ്ങൾ (റേഡിയോ ആക്ടീവ് മാലിന്യങ്ങൾ): റേഡിയോ ആക്ടീവ് മാലിന്യങ്ങൾ ഒരു പ്രത്യേക തരം മാലിന്യമാണ്.
റേഡിയോ ആക്ടീവ് മാലിന്യങ്ങൾ നിരവധി പ്രവർത്തനങ്ങളിൽ നിന്ന് ഉൽ‌പാദിപ്പിക്കപ്പെടുന്നു.
നമ്മുടെ ന്യൂക്ലിയർ ടെസ്റ്റിംഗ്, ന്യൂക്ലിയർ പവർ പ്ലാന്റുകൾ, ആശുപത്രികൾ എന്നിവ
റേഡിയോ ആക്ടീവ് മാലിന്യങ്ങൾ ഉൽ‌പാദിപ്പിക്കുന്ന പ്രധാന പ്രവർത്തനങ്ങളിൽ ഉൾപ്പെടുന്നു.
അവ റേഡിയോ ആക്ടീവ് മാലിന്യത്തിന്റെ പ്രധാന ഉറവിടങ്ങളാണ്.
റേഡിയോ ആക്ടീവ് മാലിന്യങ്ങൾ പ്രകൃതിയിൽ അപകടകരമാണെന്നും
ന്യൂക്ലിയർ പ്രതിപ്രവർത്തനങ്ങളുടെ ഉപോൽപ്പന്നങ്ങളാണെന്നും നിങ്ങൾക്കറിയാം.
റേഡിയോ ആക്ടീവ് മാലിന്യങ്ങളുടെ റേഡിയോ ആക്ടീവ് പദാർത്ഥങ്ങൾ ഏതാനും ദിവസങ്ങൾ മുതൽ
ദശലക്ഷക്കണക്കിന് വർഷങ്ങൾ വരെ ഐസോടോപ്പുകളായി വിഭജിക്കപ്പെടുമെന്ന് നമുക്കറിയാം.
അയോഡിൻ 131 ന്റെ കാര്യം ഉദാഹരണമായി എടുക്കാൻ ഞാൻ ആഗ്രഹിക്കുന്നു.
ഇത് ന്യൂക്ലിയർ പവർ പ്ലാന്റുകളിൽ ഉൽ‌പാദിപ്പിക്കപ്പെടുന്ന ഒരു റേഡിയോ ന്യൂക്ലൈഡ് ആണ്.
ഇതിന്റെ അർദ്ധായുസ്സ് വെറും എട്ട് ദിവസമാണ്.
അതേസമയം നമ്മുടെ ആണവോർജ്ജത്തിൽ ഉൽ‌പാദിപ്പിക്കുന്ന
മറ്റൊരു റേഡിയോ ന്യൂക്ലൈഡ് ആണ് സ്ട്രോൺഷ്യം 90.
സ്ട്രോൺഷ്യം 90 ന്റെ അർദ്ധായുസ്സ് ഏകദേശം 28 അല്ലെങ്കിൽ 29 വർഷമാണ്.
അതിനാൽ, അർദ്ധായുസ് കാലഘട്ടത്തിൽ ഒരു വലിയ വിടവ് ഉണ്ട്.
റേഡിയോ ആക്റ്റീവ് അല്ലെങ്കിൽ ന്യൂക്ലിയർ മാലിന്യങ്ങൾ കൈകാര്യം ചെയ്യുന്നതിനും
നീക്കം ചെയ്യുന്നതിനുമായി ഈ അർദ്ധായുസ്സ് വളരെ പ്രധാനമാണ്.
ഖരമാലിന്യങ്ങളെ അവയുടെ സ്വഭാവത്തെ അടിസ്ഥാനമാക്കി തരംതിരിക്കാൻ ശ്രമിക്കാം.
അവയുടെ സ്വഭാവത്തെ അടിസ്ഥാനമാക്കി ജീർണ്ണിക്കുന്ന ഖരമാലിന്യങ്ങൾ,
ജീർണ്ണിക്കാത്ത ഖരമാലിന്യങ്ങൾ എന്നിങ്ങനെ തരംതിരിക്കാം.
ജീർണ്ണിക്കുന്ന മാലിന്യങ്ങളെ ജൈവ മാലിന്യങ്ങൾ എന്നും വിളിക്കുന്നു.
പ്രകൃതിദത്ത പ്രക്രിയകളായ ജൈവവളം, എയറോബിക് / അനെയാരോബിക് ഡൈജഷൻ
എന്നിവയാൽ അഴുകുന്ന മാലിന്യങ്ങൾ ഇവയാണ്.
ഈ കമ്പോസ്റ്റിംഗും ഡൈജഷനും കൂടാതെ സംസ്കരണത്തിനായി
ഉപയോഗിക്കാവുന്നതോ ജൈവ മാലിന്യങ്ങളിൽ നിന്ന് വിഭവങ്ങൾ വീണ്ടെടുക്കുന്നതോ ആയ
മറ്റ് നിരവധി രീതികൾ അടുത്ത മൊഡ്യൂളുകളിൽ വിശദമായി ചർച്ച ചെയ്യും.
പച്ച മാലിന്യങ്ങൾ, ഭക്ഷ്യ മാലിന്യങ്ങൾ, കടലാസ് മാലിന്യങ്ങൾ, ജീർണ്ണി്ക്കുന്ന പ്ലാസ്റ്റിക്
എന്നിവ ജീർണ്ണി്ക്കുന്ന മാലിന്യങ്ങളുടെ ഉദാഹരണങ്ങളാണ്.
മനുഷ്യ മൃഗ മാലിന്യങ്ങളും അടുത്തിടെ അവതരിപ്പിക്കപ്പെട്ടു. മലിനജലത്തെ
സംബന്ധിച്ചിടത്തോളം മലിനജലം ശരിയായ സംസ്കരണം നടത്തുകയാണെങ്കിൽ,
നിങ്ങൾ ശരിയായ അണുനാശീകരണം നടത്തുകയാണെങ്കിൽ അത് നമ്മുടെ
കാർഷിക മേഖലകളിൽ വളരെ നല്ല ഗുണനിലവാരമുള്ള വളമായി ഉപയോഗിക്കാം.
അറവുശാലയിലെ മാലിന്യങ്ങൾ തുടങ്ങിയവയും ഈ വിഭാഗത്തിൽ പെടുന്നു.
ജീർണ്ണിക്കാത്ത മാലിന്യങ്ങൾ: പേര് സൂചിപ്പിക്കുന്ന പോലെതന്നെ
അവ അഴുകാതെ വളരെക്കാലം പരിസ്ഥിതിയിൽ
നിലനിൽക്കുന്നു. തുടർന്ന് അവ പരിസ്ഥിതിയുടെ
വിവിധ ഘടകങ്ങളിൽ ദോഷകരമായ ഫലങ്ങൾ നൽകുന്നു.
പ്ലാസ്റ്റിക്, ഗ്ലാസ്, റബ്ബർ ടയർ, സ്റ്റൈറോഫോം, ഫൈബർഗ്ലാസ്, ലോഹങ്ങൾ, ന്യൂക്ലിയർ മാലിന്യങ്ങൾ
എന്നിവയാണ് ജീർണ്ണിക്കാത്ത മാലിന്യങ്ങളുടെ ഉദാഹരണങ്ങൾ.
ഖരമാലിന്യങ്ങളെ അവയുടെ സ്വഭാവത്തെ അടിസ്ഥാനമാക്കി അപകടകരമായതും
അപകടകരമല്ലാത്തതുമായ മാലിന്യങ്ങളായി തിരിക്കാം.
അപകടകരമായ മാലിന്യങ്ങൾ അതിന്റെ ഉദ്ദേശ്യത്തിനായി ഇനി ഉപയോഗിക്കാനാവാത്ത രാസവസ്തുക്കളാണ്.
ഇത് സസ്യങ്ങൾക്കും മൃഗങ്ങൾക്കും മനുഷ്യന്റെ ആരോഗ്യത്തിനും പരിസ്ഥിതിക്കും
ദോഷകരമോ അപകട സാധ്യത ഉള്ളതോ ആണെന്ന് അറിയപ്പെടുന്നു.
അപകടകരമായ വസ്തുക്കൾ വിഷാംശം, പ്രതിപ്രവർത്തനം, ജ്വലനം, ക്ഷയകാരക സ്വഭാവം എന്നിവയുള്ളതായിരിക്കാം.
അപകടകരമായ വസ്തുക്കളിൽ സ്ഫോടകവസ്തുക്കൾ, പകർച്ചവ്യാധികൾ, റേഡിയോ ആക്ടീവ് വസ്തുക്കൾ,
ജ്വലിക്കുന്ന അല്ലെങ്കിൽ അസ്ഥിരമായ വസ്തുക്കൾ എന്നിവ ഉൾപ്പെടുന്നു. വാണിജ്യപരമോ
വ്യാവസായികപരമോ കാർഷികപരമായോ സാമ്പത്തികപരമായോ ഉപയോഗിക്കാൻ
സുരക്ഷിതമായ വസ്തുക്കളാണ് അപകടകരമല്ലാത്ത മാലിന്യങ്ങൾ. അല്ലെങ്കിൽ
ചുരുക്കത്തിൽ, ഒരു വസ്തു അപകടകരമാണോ അതോ
അപകടകരമല്ലാത്തതാണോ എന്ന് നമുക്ക് പറയാൻ കഴിയും.
അത് അവയുടെ നാല് ഗുണങ്ങളെ അടിസ്ഥാനമാക്കി തീരുമാനിക്കും.
അവയിലൊന്ന് വിഷാംശം, രണ്ടാമത്തേത് ദ്രവിക്കുന്ന സ്വഭാവം,
മൂന്നാമത്തേത് അവയുടെ പ്രതിപ്രവർത്തനം, നാലാമത്തേത് ജ്വലന സ്വഭാവം എന്നിവയാണ്.
ഒരു പദാർത്ഥത്തിന് ഈ നാല് ഗുണങ്ങളിൽ ഏതെങ്കിലും ഒന്ന് ഉണ്ടെങ്കിൽ
അതിനെ അപകടകരമായ മാലിന്യങ്ങൾ എന്ന് വിളിക്കപ്പെടും.
വിദ്യാർത്ഥികളേ, ഈ മൊഡ്യൂളിൽ എന്താണ് മാലിന്യമെന്ന് നമ്മൾ പഠിച്ചു.
വിവിധ ഏജൻസികൾ മാലിന്യങ്ങളെ എങ്ങനെ നിർവചിക്കുന്നുവെന്നും പഠിച്ചു.
തുടർന്ന് മാലിന്യത്തിന്റെ രൂപം അനുസരിച്ച് വിവിധ തരം മാലിന്യങ്ങളെക്കുറിച്ച് നമ്മൾ പഠിച്ചു.
2016-ലെ ഖരമാലിന്യ നിർമ്മാർജന നിയമങ്ങളിൽ നൽകിയിട്ടുള്ള
ഖരമാലിന്യത്തിന്റെ നിർവചനത്തെക്കുറിച്ച് നമ്മൾ പഠിച്ചു.
തുടർന്ന് മാലിന്യങ്ങളെ അവയുടെ ഉറവിടം അനുസരിച്ച്, അവയുടെ തരം അനുസരിച്ച്
അവയുടെ സ്വഭാവത്തെ അനുസരിച്ച് തരംതിരിക്കുന്നതിനെക്കുറിച്ച് നമ്മൾ പഠിച്ചു.
അവസാനം ഞാൻ എന്റെ വിദ്യാർത്ഥിയോട് കുറച്ച് ഗൃഹപാഠം ചെയ്യാൻ നിർദ്ദേശിക്കും.
അവരുടെ വീടുകളിൽ ഉൽ‌പാദിപ്പിക്കുന്ന വ്യത്യസ്ത ഖരമാലിന്യങ്ങളുടെ ഒരു പട്ടിക അവർ തയ്യാറാക്കണം.
അതുപോലെ തന്നെ അവരുടെ വീടിന്റെ അടുക്കളയിൽ നിന്നോ ഹോസ്റ്റൽ അടുക്കളയിൽ നിന്നോ
ഖരമാലിന്യങ്ങൾ ശേഖരിച്ച് അതിന്റെ ഈർപ്പം കണ്ടെത്താൻ ശ്രമിക്കുക എന്ന ഒരു ചെറിയ
പ്രായോഗിക പ്രവർത്തനം ചെയ്യാനും ഞാൻ എന്റെ വിദ്യാർത്ഥികളോട് നിർദ്ദേശിക്കും.
നന്ദി.